PATVIRTINTA

Mažeikių r. Viekšnių lopšelio-darželio ,,Liepaitė“

direktoriaus 2019 m. gruodžio 31 d. įsakymu Nr. V1-91

**SOCIALINIO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Mažeikių r. Viekšnių lopšelio-darželio „Liepaitė“ socialinis pedagogas.

2. Pareigybės lygis: A2.

3. Socialinis pedagogas pavaldus tiesiogiai direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **SOCIALINIAM PEDAGOGUI**

4. Socialinis pedagogas, einantis šias pareigas, turi atitikti šiuos specialius reikalavimus:

4.1. turėti aukštąjį išsilavinimą ir socialinio pedagogo kvalifikaciją;

4.2. turėti socialinės pedagogikos kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;

4.3. būti baigęs socialinės pedagogikos studijų programą aukštojoje mokykloje ir turėti pedagogo kvalifikaciją;

4.4. turėti socialinės pedagogikos magistro kvalifikacinį laipsnį, būti išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;

4.5. buvo priimtas į darbą į socialinio pedagogo pareigas iki 2017-01-01 ir atitinkantis iki 2017-01-01 galiojusius Socialinio pedagogo kvalifikacinius reikalavimus, patvirtintus Lietuvos Respublikos švietimo ir mokslo ministro 2001 m. gruodžio 14 d. įsakymu Nr. 1667 „Dėl Socialinio pedagogo kvalifikacinių reikalavimų ir pareiginių instrukcijų patvirtinimo“.

**III SKYRIUS**

**SOCIALINIO PEDAGOGO FUNKCIJOS**

5. Šias pareigas einantis socialinis pedagogas vykdo šias funkcijas:

5.1. padeda įgyvendinti vaiko teisę į ugdymą, užtikrina jo saugumą įstaigoje bei sudaro prielaidas pozityviai vaiko socializacijai ir pilietinei brandai; veikla grindžiama vaiko interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais; vadovaujamasi tarptautiniais ir nacionaliniais teisės aktais, reglamentuojančiais socialinės pedagoginės pagalbos teikimą;

5.2. dirba kartu su kitais pedagoginiais darbuotojais, kitais specialistais, tėvais (globėjais, rūpintojais), įstaigos bendruomene;

5.3. vertina socialinės pedagoginės pagalbos vaikui poreikius (kartu su kitais specialistais), esant būtinybei gali lankytis veiklose;

5.4. konsultuoja vaikus, jų tėvus (globėjus, rūpintojus), įstaigos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;

5.5. dalyvauja sprendžiant krizinius atvejus įstaigoje, ugdymo ir socialinių įgūdžių problemas;

5.6. numato socialinės pedagoginės pagalbos teikimo vaikui būdus bei formas bendradarbiaudamas su mokytojais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;

5.7. šviečia įstaigos bendruomenę socialinės pedagoginės pagalbos teikimo, kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;

5.8. inicijuoja ir įgyvendina prevencines veiklas bei socialinio ugdymo projektus kartu su lopšelio-darželio Vaiko gerovės komisija ir savivaldos grupėmis, ugdant vaikų gyvenimo įgūdžius;

5.9. atlieka aktualius socialinius pedagoginius tyrimus įstaigoje, atsižvelgdamas į jos bendruomenės poreikius (prioritetus, strateginį ir metinį veiklos planus);

5.10. renka, kaupia ir analizuoja informaciją, reikalingą vaikų problemoms spręsti, bendradarbiaudamas su įstaigos bendruomene, esant būtinybei – su kitomis institucijomis;

5.11. rengia ir skleidžia informaciją apie socialinę - pedagoginę pagalbą;

5.12. tvarko ir pildo darbo dokumentus (konsultacijų žurnalą ir kitus reikiamus dokumentus);

5.13. planuoja ir derina su įstaigos vadovu metinės veiklos prioritetus ir pagal juos rengia savo veiklos programą mokslo metams.

6. Socialinis pedagogas atsako už kokybišką savo funkcijų vykdymą, korektišką gautų duomenų panaudojimą ir informacijos konfidencialumą, vaikų saugumą teikiant socialinę pedagoginę pagalbą.

\_\_\_\_\_\_\_\_\_\_\_\_\_\_\_\_\_\_\_\_

Susipažinau